Torger Baardseth

Torger Baardseth (født 23. september 1875 i Lommedalen, død 21. oktober 1947) var en norsk forlagsbokhandler.Store norske leksikon om Torger Baardseth Han ledet forlagsvirksomheten hos Cappelen fra 1901 til 1917, da han overtok som leder i Steenske Forlag. Han kjøpte Steenske Forlag sammen med Jørgen Wright Cappelen i 1919, og var deretter leder for Steenske Forlag og deler av Cappelens forlag til 1941. Etter 1941 var han leder for skolebokavdelingen i Cappelen.

Baardseth var formann i Norsk Bokhandler-Medhjelperforening 1902–16, i Den norske Forleggerforening 1922–24 og 1929–36 og i Den norske Bokhandlerforening 1936–39.
Han startet sin karriere i P. T. Mallings forlag.Nils Johan Ringdal og Terje Holtet Larsen: Kardinaler og kremmere, Den norske Forleggerforening, ISBN 82-05-23018-8, s. 74

 Referanser 

Kategori:Norske forleggere
Kategori:Personer fra Bærum kommune
Kategori:Fødsler i 1875
Kategori:Dødsfall i 1947